**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2023. április 25-i ülésére**

**Javaslat a Savaria Múzeum pályázaton történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja kimondja, hogy a Gazdasági és Jogi Bizottság a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek, azonban az előterjesztésben foglaltak kulturális vonatkozása miatt kérem a Tisztelt Bizottság szakmai állásfoglalását.

A Savaria Múzeum részt kívánt venni a Magyar Művészeti Akadémia 2023. áprilisában meghirdetett, önrészt és fenntartási kötelezettséget nem igénylő pályázatain, amelyeknek 2023. április 24. a benyújtási határideje. A Múzeum kéri az alábbiak szerint benyújtott pályázataik utólagos jóváhagyását.

**MMA-Művészetelméleti Tagozat**

Projekt címe: Schrammel Imre naplóinak digitalizálása.

Pályázott összeg: 1.500.000.- Ft

Önerőt és fenntartási kötelezettséget nem igényel

A támogatás célja: Elsősorban a XX. századi és kortárs magyar művészeti alkotások és folyamatok tudományos feldolgozása és közvetítése, továbbá általában a magyar művészet és művészetelmélet feltáratlan értékeinek tudatosítása és újraértelmezése.

**MMA – Népművészeti Tagozat**

Projekt címe: Ethnofotó-pont kialakítása a Vasi Skanzenben.

Pályázott összeg: 1.500.000.- Ft

Önerőt és fenntartási kötelezettséget nem igényel

A támogatás célja: Az élő hagyományt ápoló, önfenntartó, közösségépítő nyitott műhelyek, valamint saját autentikus gyűjtést tartalmazó és/vagy oktatást, fennmaradást segítő korszerű szakmai kiadványok megvalósítása, továbbá e fenti célokhoz kapcsolódóan gyűjtemények és azok kiállításának, publikálásának, illetve konferenciák megrendezésének támogatása.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. április „ ”**

**/: Horváth Soma :/**

**HATÁROZATI JAVASLAT**

**…../2023. (IV.25.) KOCB. számú határozat**

A Kulturális, Oktatási és Civil Bizottság a „Javaslat a Savaria Múzeum pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 10. pontja alapján egyetért a Savaria Múzeum alábbi, önrészt és fenntartási kötelezettséget nem igénylő pályázatainak benyújtásának jóváhagyásával:

* MMA-Művészetelméleti Tagozat

Projekt címe: Schrammel Imre naplóinak digitalizálása.

* MMA – Népművészeti Tagozat

Projekt címe: Ethnofotó-pont kialakítása a Vasi Skanzenben.

**Felelős:**  Putz Attila, a Kulturális, Oktatási és Civil Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csapláros Andrea, a Savaria Múzeum igazgatója)

**Határidő:** azonnal